text: Vælferðartøkni er av álvara vorðin ein týðandi partur av okkara lívi. Vit tosa her um tøkni við tilgjørdum viti (AI, Artificial intelligence), so sum tólmenni (robottar), appir og telduforrit, sum kunnu lætta um í gerandisdegnum. Tøkni, sum ger fólk betur før fyri at vera virkin, røra seg, taka lut og at klára seg sjálvi, ikki minst teimum, ið tørva røkt, antin tað er í egnum heimi, á røktarheimi ella øðrum stovni. Vælferðartøkni kann soleiðis eisini vera við til at leysgeva arbeiðsorku, samstundis sum hon kann betra um trygd og lívsgóðsku hjá borgarunum.
text: #000001
text: Men við vælferðartøkni stinga nógvir etiskir spurningar seg eisini upp. Hvussu ávirkar tað sambandið millum menniskjur, tá ið tøkni og tøkniskipanir yvirtaka partar av røktini? Ber tað til at siga nei til vælferðartøkni, sum verður boðin einum, og fáa okkurt annað í staðin? Hvussu tryggja vit, at brúkarin verður hoyrdur og tikin við upp á ráð? Hava vit lov til at hava eftirlit við fólki gjøgnum tøkniskipanir, um tey ikki sjálvi hava givið sítt samtykki? Hvør hevur ábyrgdina fyri, at vælferðartøknin riggar sum hon skal? Og hvør hevur ábyrgdina, tá okkurt gongur galið? Og so framvegis.
text: #000002
text: Fyri at kasta ljós og so nógvar etiskar spurningar, sum til ber, og skapa kjak um teir, skipaðu Etiska ráðið og Sjúkrarøktaretiska ráðið í felag fyri einum tiltaki um vælferðartøkni og etikk týsdagin 7. juni kl. 13-16 í Smæruni, J.H. Schrøters gøtu 7. Tiltakið varð skipað soleiðis, at umboð fyri mennarar, veitarar, brúkarar og onnur fingu høvi til lýsa evnið “Etikkur og vælferðartøkni” úr sínum sjónarhorni, við stuttum framløgum, sum vórðu stroymdar beinleiðis og sjónbandaðar til útgávu á heimasíðuni.
text: #000003
text: Tiltakið varð skipað í samstarvi millum:
text: #000004
text: Hesi evni viðgera vit í Etiska ráðnum.
text: #000005
text: Les um endamálið við Etiska ráðnum.
text: #000006
text: Etiska ráðið hevur 9 limir, ið sita 4 ár í senn.
text: #000007
text: Etiska ráðið leitar eftir høli
  Hoyringarsvar til kunngerð um um krabbameinsskrá og um at fráboða krabbameinssjúku
  Hoyringarssvar til kunngerðir um heilsuvísindaliga gransking
  Hoyringarsvar til Uppskot til Løgtingslóg um almenna talgilda postskipan
text: #000008